钦定古今图书集成/明伦汇编/氏族典/第443卷 > 《廖用贤尚友录》 > 幸元龙
## 钦定古今图书集成/明伦汇编/氏族典/第443卷 > 《廖用贤尚友录》 > 幸元龙

按《江西通志》：元龙，字震甫，高安人。庆元中进士。初调
湘阴簿。尉京邑时，万俟卨之孙与岳飞家争田，岁久
不能决，府委元龙裁断，积案如山，元龙并不阅视，即
拟云：“岳武穆一代忠臣，万俟卨助桧逆贼，虽籍其家，
不足以谢天下，尚敢与岳氏争田乎？田归于岳，卷畀
于火。”时论韪之。改知当阳县，擢通判郢州，致仕卒。